מטרת אגף הפעילים הינה להפוך את פעילי צהר (ובראשם הרבנים) למזוהים ומחוברים יותר לארגון.

האמצעים לכך הינם:

1. הפעילים בכלל האגפים יראו שיפור בביצוע פועלם בשטח באמצעות מגוון אפיקי העשרת תוכן. בהתאם לכך יחושו סיפוק רב יותר ולא רק שלא יישחקו ויעזבו אלא יעריכו את הארגון הרבה יותר (לא רק כ"ספק טכני של מושא ההתנדבות") וירגישו מזוהים ומחוברים לארגון
2. הפעילים בכלל האגפים יחוו את ההוקרה של הארגון כלפיהם באופן מותאם ומשופר

הפעילויות שנעשו לשם כך במחצית הראשונה של שנת 2017 הינם:

1. העשרת תוכן:
2. **אתר המתנדבים** החלה הקמה של ספריה וירטואלית ייעודית לכל אגף, אשר תשמש מוקד זמין המאגם את כלל צרכי הפעילים החל בכלי עבודה בסיסיים וכלה בחומרים מתחדשים לרענון הפעילות. היעד הינו כי 60% מהמתנדבים יכנסו לאתר ויעשו בו שימוש לפחות אחת לחודש.

במחצית שנה זו, צוות פיתוח ההדרכה של אגף הפעילים עמל הן על כתיבה של חומר מקורי והן על איסוף ועיבוד של חומרים. חומר זה קיים בשלב מתקדם מאד עבור 4 מתוך 6 האגפים. במקביל לכתיבה אינטנסיבית של חומרים נוספים, החומרים הקיימים מצויים בשלבי עיצוב אצל מעצבת האתר ומפתח התוכנה. פיצ'ר מרכזי שנוסף לאתר: אפלקציה וובית "הזוגות שלי" אשר תתמשק עם תכנת סיילספורס עמה צהר עובדת מול הלקוחות. באופן זה הרב/מדריכה יוכלו לנהל את כל הפונקציות אליהם הם נדרשים באופן פשוט יותר, כמו גם לקרוא משובים וכיוצ"ב. ההנחה היא שבכך תעלה באופן דרמטי כמות המתנדבים אשר ייכנסו לספרייה וייעשו בה שימוש

1. **תכנית התחדשות רבנים** מחתנים הוקם מערך ליווי לרבנים מחתנים פעילים. המערך כולל מפגשים מונחים פעמיים בשנה, ליווי אישי וליווי מערכתי. התקיימה הכשרה מקצועית ייעודית עבור הצוות שיוביל מערך זה. הצוות יצא לדרך ועד כה התקיימו 12 מפגשים ועשרות שיחות אישיות. (אפקטיביות התכנית מצוייה בשלבי בחינה בשל מספרים לא מספקים של משתתפי הקבוצות)
2. **חומרי הדרכה** צוות פיתוח ההדרכה החל בהפקת חומרי הדרכה חדשים עבור רבנים מחתנים שמטרתם לשפר ולהעמיק את איכות פעילותם. חוברת ראשונה העוסקת בהיבט התקשורת הבינאישי עם הזוגות הופצה והתקבלה בהתלהבות רבה על ידי הרבנים.
3. **חידוש חומרי ההדרכה בר מצווה** צוות פיתוח ההדרכה של אגף הפעילים חקר, עיבד, פיתח וכתב חומר חדש ורלוונטי עבור תכנית בר מצווה. בנוסף לכל המערכים הכתובים, פותחה אפליקציה ייעודית למדריכים וכן ערכה ייחודית לנערי הבר מצווה אשר הופכת את הנושאים הנידונים לויזואלים ורלוונטיים יותר עבורם (לשם העמקת הזהות היהודית) כל החומרים הוטמעו ע"י צוות פיתוח ההדרכה הן בקורס ההכשרה של 2017 והן בהשתלמויות ייעודיות עבור המדריכים הפעילים בשטח אשר קיבלו את החומר והערכות בהתלהבות רבה.
4. **תוכנת מקוואות** פותחה תוכנה מתקדמת לשימוש מדריכות הכלה על מנת לשכלל את יכולת ההפניה המדויקת של כלות למקוואות מתאימים. התוכנה המשוכללת, שואבת נתונים אונליין ממערכת salesforce של צהר שם הכלות ממשבות את המקוואות, ובכך משמרת מידע עדכני עבור המדריכות. מעתה יש בידי המדריכות כלי עבודה חושב והכרחי המסיע להן לוודא כי כל כלה תגיע למקום בו תחווה חוויה חיובית בהמשך לחוויה החיובית שחוותה אצל המדריכה בהדרכה (בניגוד למצב הקודם בו לעיתים עבודתה הקשה והמוצלחת של המדריכה בקירוב הכלה, ירדה לטמיון ברגע שכלה הגיע למקווה לא מתאים)
5. **עלונים וירטואליים** הופקו עוד שני עלונים וירטואליים עם חומר מקורי למדריכות כלה בנושאים אקטואליים (כגון: זוגיות בעידן הזמינות- השפעת השימוש בסמארטפונים על הזוגיות)
6. **כנסים** התקיימו שני כנסים למדריכות כלה. מפגש ייחודי בבר תרל"ח בפ"ת בהשתתפות 60 זוגות עם הזוג שומר וכנס אביב במת"ן רעננה בהשתתפות 140 מדריכות. התקיימו מסלולים ייחודיים מוצלחים לאגפי רבנים מחתנים (80) ומדריכות כלה (220)בכנס הקיץ
7. הוקרה
8. **ערב הוקרה למתנדבים** לרגל ציון 20 שנה לארגון התקיים ערב הוקרה גדול וייחודי באולם סמולרש בתל אביב בהשתתפות 1100 איש. לאחר קבלת פנים מכובדת, לקחו המשתתפים חלק בתכנית מיוחדת בה חוו באופן אישי את שייכותם לארגון על שלל מפעליו. כל מתנדב חש כי הארגון מבין בדיוק ולעומק את משמעות ואופי התנדבותו ובנוסף נחשף למכלול פעילות הארגון ובכך הרגיש חלק ממפעל גדול ועצום. תגובה נפוצה נוספת מצד המשתתפים עסקה בהתייחסות האישית שכל מתנדב קיבל: מעטפה שהכילה בין היתר את רשימת הזוגות של אותו מתנדב בצרוף משובים. מעטפה זו הפתיעה אותם עד מאד הן בהבנת ההשקעה שבהכנתה והן בתודעה שהארגון "לא רואה אותי כמספר אלא כאדם. רואה ומבין כמה מה שאני עושה באמת משמעותי"
9. מתנות פסח למתנדבים השנה ניתן שי ייחודי ממותג צהר: מעמד וברכונים לחג הפסח. השי התקבל בהערכה ושמחה רבה תוך ציון הדיוק בחשיבה על צורך רלוונטי
10. **יום כיף למשפחות** באסרו חג שבועות 200 מזחות מתנדבים שמחו לקחת חלק באירוע המסורתי של כינוס משפחות מתנדבים בלונה פארק תל אביב. למעלה מ1300 איש בחולצות צהר גדשו את המתקנים והתכנסו במתחם מיוחד לארוחת צהריים ודברים של הרב סתיו
11. **שבת רבנים** שבת רבנים מסורתית המיועדת לרבנים מחתנים התקיימה בירושלים בהשתתפות 110 רבנים ונשותיהם. שבת זו מתקיימת מזה 18 שנה ומושכת רבים מן הרבנים הותיקים בארגון כמו גם מספר הולך וגדל של רבים מחתנים צעירים. השנה דגש מיוחד ניתן לתוכן רלוונטי וממוקד בצרכי הרב. הרבנים חשו באופן ברור בשינוי והגיבו בהתלהבות רבה
12. **שוברי שי למדריכות** לקראת החגים 350 מהמדריכות תקבלנה שובר לארוחת בוקר זוגית. חודשי הקיץ המתאפיינים במאמץ עצום להדריך זוגות רבים תוך כדי חופשה- מביאות את המדריכות למצב בו בסוף הקיץ נדרשת פעולה רצינית מצד הארגון על מנת לגרום להן להשאר במערכת ולהמשיך בהשקעה יוצאת דופן זו